สวัสดีค่ะ หนูทานยาคุมแบบ 21 เม็ 7 เม็แรกทานต่อเนื่องปรกติ แต่ต่อมามีลืมทานบ้างบางครั้งลืมไป2วันมาทานควบวันที่ 3 แล้วมีอาการปวดท้องหน่วงๆมาได้ประมารอาทิตย์กว่าๆแล้วมีเลือดออกสีน้ำตาลแต่ไม่มากแค่ใส่แผ่นรองก็ได้ ระหว่างนี้ก็มีอะไรกับแฟนบ่อย แบบนี้มีโอกาสท้องไหมค่ะหรือมีอันตรายอะไรหรือเปล่า ยาเพิ่งหมดแผงไปเมื่อวันศุกร์ค่ะ
สวัสดีค่ะ หากลืมทานยาคุมกำเนิดไป 2 วัน ให้รีบทานทันทีที่นึกได้ไป 1 เม็ด ส่วนอีกเม็ดให้ทานในเวลาเดิมปกติของวันนั้น ซึ่งก็จะเท่ากับทานไป 2 เม็ดใน 1 วัน หลังจากนั้น ควรทานวันละ 1 เม็ดตามเวลาปกติที่เคยทาน แต่ในช่วงหลังจากนี้ไป 7 วัน ควรงดการมีเพศสัมพันธ์หรือใช้ถุงยางอนามัยร่วมไปด้วยหากยาที่ลืมทานยา อยู่ในช่วงเม็ดยาที่ 14-21 เมื่อทานยาจนครบ 21 เม็ดแล้ว ก็ให้เริ่มทานแผงใหม่ต่อไปเลย โดยไม่ต้องเว้นระยะ 7 วัน เพื่อให้ระดับฮอร์โมนคงที่ต่อเนื่องไปก่อน และหลังจากทานแผงใหม่จนครบ 21 เม็ด จึงจะเว้นระยะ 7 วันเช่นเดิมค่ะการลืมทานยาคุมกำเนิด ย่อมทำให้ประสิทธิภาพในการป้องกันการตั้งครรภ์ลดลง ดังนั้นโอกาสในการตั้งครรภ์ก็จะมีมากขึ้น นอกจากนี้ อาจทำให้เกิดอาการเลือดออกกะปริดกะปรอยได้ ดังนั้น การมีเลือดสีน้ำตาลออกมาปริมาณน้อยๆ ดังกล่าว จึงเป็นผลจากการลืมทานยาคุมได้อย่างไรก็ตาม หากได้ทานยาคุมกำเนิดจนครบ 21 เม็ดแล้วเมื่อวันศุกร์ และยังไม่ได้เริ่มทานยาคุมแผงใหม่ต่อ ก็ให้เว้นระยะจนครบ 7 วัน หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ แต่หากมีประจำเดือนมา ก็ให้เริ่มทานยาแผงใหม่ต่อไปได้เลย